Lääne-Euroopale paistab oht märksa väiksem kui 60 aasta eest. Venemaa on Nõukogude Liidu armetu vari kõiges muus kui tuumarakettides. Ta sõjavägi ei seisa Elbel, vaid Dnepri taga, nii et elastset taandumisruumi on. Kena, kui Ukraina vastu peab, aga Lääne-Euroopa on ennegi ilma Ukrainata hakkama saanud. Kui tülitsevad läänemeelsed  mängivad end seal Moskvale välja, ei kujuta keegi läänes ette, et Ukrainas hoogu kogunud Vene tankid kohe läbi Fulda lõhe põrutavad.